Naročnik:

Občina TREBNJE

GOLIEV TRG 5

8210 TREBNJE

NASLOV NAROČILA:

obnova šolskega športnega igrišča pri oš veliki gaber

NAVODILA ZA IZDELAVO   
PONUDBE

1. OSNOVNI PODATKI o izvedbi javnega naročila IN SPLOŠNE ZAHTEVE NAROČNIKA
2. MERILA ZA IZBIRO NAJUGODNEJŠE PONUDBE
3. POGOJI ZA UGOTAVLJANJE SPOSOBNOSTI
4. zahtevana vsebina ponudbene dokumentacije

A) OSNOVNI PODATKI IN SPLOŠNE ZAHTEVE

1. Opis JAVNEGA NAROČILA

Predmet javnega naročila obsega obnovo šolskega športnega igrišča pri OŠ Veliki Gaber (obnova atletskih stez ter obnova igrišč s tartanom in osvetlitev z javno razsvetljavo).

Predmet naročila je podrobneje opredeljen v dokumentaciji:

* PZI dokumentacija,
* OBR-Popisi del.

Predmet razpisa je celovit in ni razdeljen na sklope. Od ponudnikov se zahteva celovita ponudba, ki zajema vsa zahtevana dela.

1. Vrsta postopka

Postopek naročila male vrednosti v skladu s 47. členom Zakona o javnem naročanju (Uradni list RS, št. 91/15; v nadaljnjem besedilu: ZJN-3).

1. ZAVAROVANJE ZA RESNOST PONUDBE

Naročnik ne zahteva predložitve zavarovanja za resnost ponudbe.

1. ZAHTEVE ZA DodatnA pojasnilA

Ponudniki lahko zahteve za dodatna pojasnila dokumentacije v zvezi z oddajo javnega naročila posredujejo naročniku preko funkcionalnosti »Pojasnila« v informacijskem sistemu »S-Procurement«, dostopnem preko spletnega naslova http://www.s-procurement.si/, pri objavi predmetnega javnega naročila ali na portalu javnih naročil pri objavi predmetnega javnega naročila. Na drugače posredovane zahteve za dodatna pojasnila naročnik ni dolžan odgovoriti.

Zahteve za dodatna pojasnila je treba posredovati najkasneje do roka, določenega v informacijskem sistemu »S-Procurement«.

Naročnik bo na prejete zahteve za pojasnila odgovoril v okviru funkcionalnosti »Pojasnila« informacijskega sistema »S-Procurement«. Podana pojasnila bodo na voljo vsem ponudnikom, ki bodo potrdili interes za oddajo predmetnega javnega naročila (tj. funkcija »Zanima me«).

1. Rok za prejem ponudb

Rok za prejem ponudb je določen v informacijskem sistemu »S-Procurement«. Po izteku roka oddaja ponudbe ni več mogoča.

1. način oddaje ponudb

Ponudniki morajo ponudbe pripraviti in oddati v okviru informacijskega sistema »S-Procurement« na spletnem naslovu <http://www.s-procurement.si/>.

Tako ponudnik s sedežem v RS kot tuji ponudnik se mora registrirati pred začetkom priprave ponudbe v informacijskem sistemu »S-Procurement« na spletnem naslovu <http://www.s-procurement.si/>. Če je ponudnik že registriran v informacijski sistem »S-Procurement«, se v aplikacijo prijavi na istem naslovu. Navodila za registracijo ponudnikov in oddajo ponudb so dostopna na spletnem naslovu: <http://www.s-procurement.si/>.

Ponudnik lahko, kadar ni pri posameznem pogoju oz. za posamezni obrazec izrecno zahtevano drugače (npr. OBR-Pooblastilo za pridobitev podatkov iz kazenske evidence), obrazce naročnika izpolni elektronsko in jih odda v takšni obliki (tj. shranjene kot wordov dokument ali kot datoteka PDF ali excelov delovni zvezek idr.). Ponudniku obrazcev ni potrebno tiskati, ročno podpisovati in skenirati. Ponudba z vsemi obrazci se šteje za podpisano s tem, ko ponudnik pri oddaji ponudbe le-to elektronsko podpiše s kvalificiranim digitalnim potrdilom. V primeru, da je kvalicifirano digitalno potrdilo, s katerim ponudnik podpiše ponudbo izdano na ime osebe, ki ni zakoniti zastopnik ponudnika, mora k ponudbi priložiti pooblastilo za podpis in oddajo ponudbe.

Za oddajo in podpis ponudb je zahtevano eno od s strani kvalificiranega overitelja izdano digitalno potrdilo: SIGEN-CA (www.sigen-ca.si), POŠTA®CA (postarca.posta.si), HALCOM-CA (www.halcom.si), AC NLB ([www.nlb.si)](http://www.nlb.si)).

Ponudba se šteje za pravočasno oddana, če jo naročnik prejme preko sistema »S-Procurement« najkasneje do roka za prejem ponudb, ki je določen v informacijskem sistemu »S-Procurement«. Za oddano ponudbo se šteje ponudba, ki je v informacijskem sistemu »S-Procurement« uspešno oddana.

Ponudnik lahko do roka za oddajo ponudb svojo ponudbo umakne ali spremeni. Če ponudnik v informacijskem sistemu »S-Procurement« svojo ponudbo umakne, se šteje, da ponudba ni bila oddana. Če ponudnik svojo ponudbo v informacijskem sistemu »S-Procurement« spremeni, je naročniku dostopna spremenjena ponudba.

Vse stroške, povezane s pripravo in oddajo ponudbe, nosi ponudnik sam.

1. Javno odpiranje ponudb

Odpiranje ponudb bo potekalo v okviru informacijskega sistema »S-Procurement«. Rok odpiranja ponudb je določen v informacijskem sistemu »S-Procurement«.

Odpiranje bo potekalo tako, da bo naročnik ponudbe odprl v okviru informacijskega sistema »S-Procurement« po uri, ki je določena za javno odpiranje ponudb. V okviru odpiranja ponudb se ponudbe dešifrirajo in so podatki iz vsebine ponudb dostopni naročniku. Ponudnikom, ki so oddali ponudbe bo posredovan zapisnik o odpiranju ponudb v okviru sistema »S-Procurement«. Na posredovano zahtevo naročniku lahko dostop do zapisnika o odpiranju ponudb zahtevajo tudi subjekti, ki niso oddali ponudbe.

1. STROŠKI PRIPRAVE PONUDBE IN RAVNANJA NAROČNIKA V PRIMERU POMANJKANJA ZAGOTOVLJENIH SREDSTEV

Ponudniki prevzemajo vse stroške priprave in oddaje ponudbe, vključno s stroški finančnih zavarovanj in drugimi morebitnimi stroški, ki bi jim nastali v postopku izbire najugodnejšega ponudnika. Ponudnik z oddajo ponudbe pristajajo na način izvedbe javnega naročila, kot je opredeljen v dokumentaciji v zvezi z oddajo javnega naročila in v splošnih pogojih uporabe informacijskega sistema »S-Procurement«.

Naročnik si pridržuje pravico, da kadarkoli razveljavi postopek javnega naročila. Naročnik si pridržuje pravico, da po pravnomočnosti odločitve o oddaji javnega naročila ne sklene pogodbe v primeru, da v času predvidenega podpisa pogodbe ne bo imel zagotovljenih sredstev za realizacijo celotnega ali dela predmeta javnega naročila. Ponudniki ponudbo podajajo z zavedanjem, da v nobenem izmed predvidenih primerov ne bodo upravičeni do povračila stroškov priprave ponudbe, stroškov finančnih zavarovanj in/ali morebitne neposredne ali posredne škode, ki bi jim lahko nastala zaradi zavrnitve podpisa pogodbe s strani naročnika.

1. JEZIK PONUDBE

Celotna ponudbena dokumentacija mora biti pripravljena v slovenskem jeziku.

1. PREDLOŽITEV ESPD OBRAZCA IN PONUDBE PONUDNIKOV S SEDEŽEM IZVEN REPUBLIKE SLOVENIJE

Naročnik od ponudnikov zahteva, da predložijo ESPD obrazec, ki vključuje posodobljeno lastno izjavo, kot predhodni dokaz, da določen gospodarski subjekt:

1. ni v enem od položajev iz 75. člena ZJN-3, zaradi katerega so ali bi lahko bili gospodarski subjekti izključeni iz sodelovanja v postopku javnega naročanja;
2. izpolnjuje ustrezne pogoje za sodelovanje, določene s to razpisno dokumentacijo in v skladu s 76. členom ZJN-3.

ESPD obrazec predstavlja uradno izjavo gospodarskega subjekta, da ne obstajajo razlogi za izključitev in da izpolnjuje pogoje za sodelovanje, hkrati pa zagotavlja ustrezne informacije, ki jih zahteva naročnik. Poleg tega je v ESPD obrazcu naveden uradni organ ali tretja oseba, odgovorna za izdajo dokazil, vključuje pa tudi uradno izjavo o tem, da bo gospodarski subjekt na zahtevo in brez odlašanja sposoben predložiti ta dokazila.

V primeru, če država, v kateri ima ponudnik svoj sedež, ne izdaja kakšnega izmed zahtevanih dokumentov, lahko ponudnik predloži zapriseženo lastno izjavo s katero potrdi izpolnjevanje postavljenega pogoja ali ESPD obrazec.

Ponudnik mora ponudbeni dokumentaciji predložiti ESPD obrazec (svoj lastni, za vsakega partnerja in vsakega podizvajalca) podpisanega na način:

* **lastnoročno podpisan -** gospodarski subjekt natisne izpolnjen ESPD obrazec ter lastnoročno podpisanega predloži ponudbeni dokumentaciji v pdf ali drugi obliki;
* **elektronsko podpisan XML -** gospodarski subjekt v okviru izpolnjevanja ESPD obrazca na spletni strani <https://www.enarocanje.si/_ESPD/> v zadnjem koraku »Izvoz« izpolnjeni ESPD obrazec elektronsko podpiše v storitvi SI-PASS (na spletni strani: <https://sicas.gov.si>) in ponudbeni dokumentaciji priloži elektronsko podpisan/-e ESPD obrazec/-e v XML obliki.

V primeru, da ponudnik predloži ESPD obrazec, ki ne bo podpisan, bo naročnik postopal v skladu z določbami 79. in 89. člena ZJN-3. Naročnik si pridržuje pravico od ponudnika v fazi preverjanja ponudbe zahtevati predložitev pooblastila za pridobitev podatkov iz kazenske evidence ter drugih dokazil za preverjanje izpolnjevanja pogoja, v kolikor le-ti niso predloženi k ponudbeni dokumentaciji.

1. Predložitev skupne ponudbe več partnerjev

Skupina gospodarskih subjektov lahko odda skupno (partnersko) ponudbo. V takšnem primeru mora skupina v ponudbi predložiti pogodbo o skupni izvedbi predmeta javnega razpisa, v kateri mora biti opredeljen vodilni partner, ki je pooblaščen za podpis skupne ponudbe ter ostali partnerji ter njihovi deleži pri izvedbi posla ter način obračunavanja in plačevanja izstavljenih računov. V pogodbi mora biti določeno, da proti naročniku za celotno obveznost in za vsak njen del odgovarjajo vsi partnerji solidarno. Pogodba mora biti podpisana s strani vsakega partnerja.

V nadaljevanju teh navodil je določeno, ali mora v primeru skupne ponudbe posamezen pogoj izpolnjevati vsak izmed partnerjev ali pa morajo pogoj izpolnjevati vsi partnerji skupaj. V primeru, kadar je za posamezni pogoj zahtevano, da le-tega izpolnjuje vsak izmed partnerjev, pogoj pa z izjavo izkazuje vodilni partner, naročnik šteje, da je vodilni partner pooblaščen za podajo izjave ali potrditev in soglašanje z zahtevami naročnika v imenu vsakega od partnerjev. Naročnik si pridržuje pravico v primeru dvoma zahtevati predložitev takšnega pooblastila ali zahtevati od posameznega partnerja predložitev ustrezne druge izjave ali dokazila.

VODILNI PARTNER je gospodarski subjekt v partnerski ponudbi, ki bo v primeru pridobitve posla, od naročnika sprejemal obveznosti, navodila in plačila v imenu in za račun vseh partnerjev, razen v kolikor se partnerji v partnerski pogodbi ne dogovorijo drugače. Vodilni partner, tako kot ostali partnerji, odgovarja naročniku za izvedbo javnega naročila v celoti. Vodilni partner je pooblaščen za podpis skupne ponudbe s strani partnerjev in podajo izjav o soglašanju in strinjanju z naročnikovimi zahtevami.

PARTNERJI**,** ki niso hkrati vodilni partner, so gospodarski subjekti, ki v primeru pridobitve posla, obveznosti iz posla izvajajo posredno preko navodil vodilnega partnerja, razen v kolikor se partnerji v partnerski pogodbi ne dogovorijo drugače.

1. Predložitev ponudbe s podizvajalci

Skladno z določili ZJN-3 je podizvajalec gospodarski subjekt, ki je pravna ali fizična oseba in za ponudnika, s katerim naročnik po ZJN-3 sklene pogodbo, dobavlja blago ali izvaja storitev oziroma gradnjo, ki je neposredno povezana s predmetom javnega naročila.

Če bo ponudnik izvajal javno naročilo s podizvajalci, mora v ponudbi:

* navesti vse podizvajalce ter vsak del javnega naročila, ki ga namerava oddati v podizvajanje na obrazcu OBR-Podizvajalci,
* kontaktne podatke in zakonite zastopnike predlaganih podizvajalcev,
* navesti ali podizvajalec zahteva neposredna plačila.

Roki plačil glavnemu izvajalcu in njegovim podizvajalcem, če ti zahtevajo neposredna plačila, so enaki.

S strani vsakega od navedenih podizvajalcev v obrazcu »OBR-Podizvajalci«, ponudnik predloži izpolnjen in lastnoročno ali elektronsko podpisan obrazec ESPD obrazec.

V primeru, kadar podizvajalec zahteva neposredna plačila, mora naročniku pred sklenitvijo pogodbe s ponudnikom predložiti zahtevo oz. soglasje za neposredno plačilo.

1. Variantne ponudbe

Naročnik ne dopušča predložitve variantne ponudbe.

Ponudba, ki bo vsebovala variantno ponudbo, bo iz postopka javnega razpisa izločena kot nepravilna.

1. Omejitev sodelovanja

Vsak ponudnik lahko kot partner predloži oziroma nastopa le v eni ponudbi. Ponudnik, ki kot partner nastopa v več kot eni ponudbi, ne glede na to, ali nastopa samostojno ali kot partner, diskvalificira vse ponudbe, v katerih nastopa, razen v kolikor se pri preverjanju izkaže, da so prijave oblikovane neodvisno in da ni nevarnosti negativnega vpliva na konkurenco med ponudniki.

1. Pregled in OCENJEVANJE ponudb

Pri pregledu in ocenjevanju ponudb in ponudb lahko naročnik od ponudnika oz. ponudnikov zahteva pojasnila ali dodatna dokazila o izpolnjevanju posameznih zahtev in pogojev iz razpisne dokumentacije.

Če so ali se zdijo informacije ali dokumentacija, ki jih morajo predložiti ponudniki, nepopolne ali napačne oziroma če posamezni dokumenti manjkajo, lahko naročnik zahteva, da ponudnik oz. ponudniki v ustreznem roku predložijo manjkajoče dokumente ali dopolnijo, popravijo ali pojasnijo ustrezne informacije ali dokumentacijo, pod pogojem, da je takšna zahteva popolnoma skladna z načeloma enake obravnave in transparentnosti. V takšnim primerih bo naročnik postopal v skladu z določbami 89. člena ZJN-3.

Naročnik lahko pri preverjanju izpolnjevanja zahtev iz razpisne dokumentacije od ponudnikov oz. ponudnika zahteva dodatna pooblastila za pridobitev podatkov iz uradnih evidenc, ki bi jih potreboval pri preverjanju podatkov iz uradnih evidenc. Pri preverjanju podatkov iz uradnih evidenc bo naročnik upošteval vsa dokazila in listine, ki bodo izdane po roku za oddajo ponudb oz. največ 30 dni pred rokom za oddajo ponudb, v kolikor jih ponudnik sam predloži v ponudbi.

V primeru, da ponudnik oz. ponudnik na zahtevo naročnika ne bo predložil pojasnil, dodatnih dokazil ali pooblastil, bo naročnik ponudbo oz. ponudbo zavrnil kot nedopustno.

Naročnik bo zahteve za dodatna pojasnila, dopolnitve ali spremembe ponudbe, kot tudi zahtev za dodatna dokazila ponudnikom posredoval v okviru informacijskega sistema »S-Procurement«. Ponudniki morajo odgovor na posredovano zahtevo naročnika prav tako posredovati v okviru informacijskega sistema »S-Procurement«.

1. OBVEZNOST PREDLOŽITVE PODATKOV PRED SKLENITVIJO POGODBE

Pred sklenitvijo pogodbe, v kolikor podatkov ni predložil že v fazi oddaje ponudbe, mora izbrani ponudnik na naročnikov poziv v 8 dneh od prejema poziva posredovati naslednje podatke:

* svojih ustanoviteljih, družbenikih, vključno s tihimi družbeniki, delničarjih, komanditistih ali drugih lastnikih in podatke o lastniških deležih navedenih oseb,
* gospodarskih subjektih, za katere se glede na določbe zakona, ki ureja gospodarske družbe šteje, da so z njim povezane družbe ter
* zahtevo oz. soglasje podizvajalca za neposredno plačilo, v kolikor slednji to zahteva.

Naročnik bo poziv ponudnikom posredoval v okviru informacijskega sistema »S-Procurement«. Ponudniki morajo odgovor na posredovan poziv naročnika prav tako posredovati v okviru informacijskega sistema »S-Procurement«.

1. Pravno varstvo v postopku javnega naročanja

Zahtevek za revizijo, ki se nanaša na vsebino objave in/ali razpisno dokumentacijo, se lahko vloži najkasneje v desetih delovnih dneh od dneva objave obvestila o javnem naročilu oziroma dostopnosti dokumentacije v zvezi z oddajo javnega naročila. Zahtevka za revizijo po tem roku ni mogoče vložiti.

Zahtevek za revizijo se vroči neposredno pri naročniku, ali pošlje po pošti priporočeno, priporočeno s povratnico ali v elektronski obliki v okviru informacijskega sistema »S-Procurement«, če je podpisan z digitalnim kvalificiranim potrdilom. S kopijo zahtevka za revizijo vlagatelj obvesti tudi ministrstvo, pristojno za finance.

Vlagatelj mora zahtevku za revizijo priložiti oz. navesti:

* ime in naslov vlagatelja zahtevka (v nadaljnjem besedilu: vlagatelj) ter kontaktno osebo,
* ime naročnika,
* oznako javnega naročila,
* predmet javnega naročila,
* pooblastilo za zastopanje v predrevizijskem in revizijskem postopku, če vlagatelj nastopa s pooblaščencem,
* potrdilo o vplačilu takse v višini 2.000 EUR na račun SI56 0110 0100 0358 802 (sklic 16110-7111290-XXXXXX18, pri čemer je XXXX številka obvestila o naročilu iz Portala javnih naročil, ki je podana v obliki JNXXXXXX/2018-B01).

Vlagatelj po preteku roka, določenega za predložitev ponudb, ne more navajati kršitev, ki so mu bile ali bi mu morale biti znane pred potekom tega roka, pa kljub temu ni vložil zahtevka za revizijo že pred potekom roka, določenega za predložitev ponudb, razen v primerih, ko dokaže, da zatrjevanih kršitev objektivno ni bilo mogoče ugotoviti pred tem trenutkom.

Zahteva za pravno varstvo, ki se nanaša na vsebino objave, povabilo k oddaji ponudb ali dokumentacijo v zvezi z oddajo javnega naročila, ni dopustna, če bi lahko vlagatelj ali drug morebitni ponudnik preko sistema »S-Procurement« ali portala javnih naročil naročnika opozoril na očitano kršitev, pa te možnosti ni uporabil. Šteje se, da bi vlagatelj ali drug morebitni ponudnik preko sistema »S-Procurement« ali portala javnih naročil lahko opozoril na očitano kršitev, če je bilo v postopku javnega naročanja v sistemu »S-Procurement« ali na portalu javnih naročil objavljeno obvestilo o naročilu, na podlagi katerega ponudniki oddajo ponudbe.

B) MERILA ZA IZBIRO NAJUGODNEJŠEGA PONUDNIKA

**Merilo za izbor je ekonomsko najugodnejša ponudba.**

Naročnik bo javno naročilo oddal ponudniku, ki bo oddal najnižjo skupno ponujeno ceno v EUR brez DDV, zaokroženo na dve decimalni mesti natančno. Ponudniki skupno ponujeno ceno vnesejo ob pripravi ponudbe v okviru informacijskega sistema »S-Procurement« v razdelku »Zahteve«.

Skupna ponujena cena se prenese iz izpolnjenega obrazca »OBR-popis del«.

V primeru, da naročnik prejme več najugodnejših popolnih ponudb, ki vsebujejo enako skupno ceno v EUR brez DDV, zaokroženo na dve decimalni mesti natančno, bo naročnik izbral ponudbo, ki bo prispela prej.

C) POGOJI ZA UGOTAVLJANJE SPOSOBNOSTI

1. **Pogoj**

Ponudnik mora izkazati, da zanj niso podani razlogi za izključitev.

Pojasnilo:

Naročnik bo iz postopka javnega naročanja izključil gospodarski subjekt, za katerega ugotovi obstoj izključitvenih razlogov, navedenih v nadaljevanju.

1. RAZLOGI, POVEZANI S KAZENSKIMI OBSODBAMI:

* gospodarskemu subjektu ali osebi, ki je članica upravnega, vodstvenega ali nadzornega organa tega subjekta ali ki ima pooblastila za njegovo zastopanje ali odločanje ali nadzor v njem, je bila izrečena pravnomočna sodba, ki ima elemente kaznivih dejanj, navedenih v prvem odstavku 75. člena ZJN-3.

1. RAZLOGI, POVEZANIH S PLAČILOM DAVKOV ALI PRISPEVKOV ZA SOCIALNO VARNOST:

* gospodarski subjekt ne izpolnjuje obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ v skladu s predpisi države, v kateri ima sedež, ali predpisi države naročnika, če vrednost teh neplačanih zapadlih obveznosti na dan oddaje ponudbe ali prijave znaša 50 eurov ali več. Šteje se, da ponudnik ne izpolnjuje obveznosti iz prejšnjega stavka tudi, če na dan oddaje ponudbe ali prijave ni imel predloženih vseh obračunov davčnih odtegljajev za dohodke iz delovnega razmerja za obdobje zadnjih petih let do dne oddaje ponudbe.

1. RAZLOGI, POVEZANIH Z INSOLVENTNOSTJO, NASPROTJEM INTERESOV ALI KRŠITVIJO POKLICNIH PRAVIL:

* se je nad gospodarskim subjektom začel postopek zaradi insolventnosti ali prisilnega prenehanja po zakonu, ki ureja postopek zaradi insolventnosti in prisilnega prenehanja, ali postopek likvidacije po zakonu, ki ureja gospodarske družbe, če njegova sredstva ali poslovanje upravlja upravitelj ali sodišče, ali če so njegove poslovne dejavnosti začasno ustavljene, ali če se je v skladu s predpisi druge države nad njim začel postopek ali pa je nastal položaj z enakimi pravnimi posledicami;
* če se izkaže, da je ponudnik že huje kršil poklicna pravila ali storil veliko strokovno napako.
* če se izkaže, da je gospodarski subjekt sklenil dogovore z drugimi gospodarskimi subjekti z namenom izkrivljanja konkurence;
* če se izkaže, da je gospodarski subjekt uvrščen v evidenco poslovnih subjektov katerim je prepovedano poslovanje z naročnikom na podlagi 35. člena Zakona o integriteti in preprečevanju korupcije (Uradni list RS, št. 69/2011 ZintPK-UPB2);
* če se izkaže, da je gospodarski subjekt poskusil neupravičeno vplivati na odločanje naročnika ali pridobiti zaupne informacije, zaradi katerih bi lahko imel neupravičeno prednost v postopku javnega naročanja, ali da je iz malomarnosti predložil zavajajoče informacije, ki bi lahko pomembno vplivale na odločitev o izključitvi, izboru ali oddaji javnega naročila;

1. NACIONALNI RAZLOGI ZA IZKLJUČITEV:

* če je na dan, ko poteče rok za oddajo ponudb, izločen iz postopkov oddaje javnih naročil zaradi uvrstitve v evidenco gospodarskih subjektov z negativnimi referencami;
* če mu je bila v zadnjih treh letih pred potekom roka za oddajo ponudb s pravnomočno odločbo pristojnega organa Republike Slovenije ali druge države članice ali tretje države dvakrat izrečena globa zaradi prekrška v zvezi s plačilom za delo.

Način izpolnjevanja:

Pogoj mora izpolniti ponudnik. V primeru partnerske ponudbe mora pogoj izpolniti vsak izmed partnerjev. V primeru ponudbe s podizvajalci mora pogoj izpolniti tudi vsak izmed podizvajalcev.

Zahtevano dokazilo:

Ponudnik, vsak izmed partnerjev v primeru partnerske ponudbe ter vsak izmed podizvajalcev izpolnjevanje pogoja potrdi s predložitvijo lastnoročno ali elektronsko podpisanega **ESPD obrazca**. Naročnik si pridržuje pravico v fazi pregleda in ocenjevanja ponudb zahtevati predložitev lastnoročno podpisanega OBR-Pooblastilo za pridobitev podatkov iz kazenske evidence za ponudnika, vsakega partnerja in podizvajalca.

1. **Pogoj**

Ponudnik sprejema splošne zahteve naročnika za sodelovanje v tem postopku oddaje javnega naročila ter hkrati potrjuje in soglaša:

* naročnik lahko zaprosi pristojne državne organe za potrditev navedb iz ponudbene dokumentacije
* naročnik lahko v fazi javnega razpisa od nas zahteva predložitev dodatnih pojasnil ali dokazil
* veljavnost ponudbe je skladna z zahtevo iz objave dokumentacije v zvezi z oddajo javnega naročila
* naročnika bomo takoj obvestili o vseh morebitnih spremembah, ki bodo nastale tekom tega razpisa
* v primeru ustavitve razpisnega postopka ne bomo uveljavljali povračila stroškov priprave ponudbe
* v primeru ustavitve razpisnega postopka ne bomo uveljavljali povračila stroškov finančnih zavarovanj
* v primeru ustavitve razpisnega postopka ne bomo uveljavljali odškodninskega zahtevka
* smo seznanjeni z razpisno dokumentacijo, njenimi dopolnitvami, spremembami in pojasnili
* smo seznanjeni s predvideno lokacijo izvajanja del in obstoječim stanjem na terenu
* smo v celoti sposobno zagotoviti tehnične in kadrovske zmogljivosti za izvedbo predmeta naročila
* z vsebino pogodbe in določbami finančnih zavarovanj iz vzorcev te dokumentacije
* vse predhodno navedene zahteve izpolnjuje, potrjuje in z njimi soglaša vsak partner v skupini

Način izpolnjevanja:

Pogoj mora izpolniti ponudnik. V primeru partnerske ponudbe mora pogoj izpolniti vsak izmed partnerjev.

Zahtevano dokazilo:

Ponudnik izpolnjevanje zahteve potrdi pri pripravi ponudbe na ustreznem mestu **v informacijskem sistemu S-Procurement**.

1. **Pogoj**

Ponudnik sprejema splošne pogoje naročnika vezane na preprečevanje korupcijskih tveganj pri sklepanju pravnih poslov, navedenih v obrazcu vzorca pogodbe.

Način izpolnjevanja:

Pogoj mora izpolniti ponudnik. V primeru partnerske ponudbe mora pogoj izpolniti vsak izmed partnerjev.

Zahtevano dokazilo:

Ponudnik izpolnjevanje pogoja potrdi s predložitvijo izpolnjenega obrazca **OBR-Udeležba** (svoj lastni in za vsakega partnerja; lastnoročni podpis ni zahtevan).

1. **Pogoj**

Ponudnik ponuja vsa razpisana dela skladno z zahtevami naročnika, navedenimi v popisu del. V primeru, da ponudnik posamezne postavke v popisu del ne bo izpolnil, bo naročnik štel, da postavko ponuja po ceni nič (0,00 EUR).

Način izpolnjevanja:

Pogoj mora izpolniti ponudnik. V primeru partnerske ponudbe mora pogoj izpolniti vsak izmed partnerjev.

Zahtevano dokazilo:

Ponudnik izpolnjevanje zahteve zase in v imenu partnerjev potrdi z izpolnitvijo in predložitvijo **OBR-Popisi del** (shranjeni kot Excelov delovni zvezek; lastnoročni podpis ni zahtevan).

1. **Pogoj**

Ponudnik, ki nastopa v skupini gospodarskih subjektov (tj. vodilni partner) sprejema splošne zahteve naročnika za predložitev skupne ponudbe več partnerjev, navedene v dokumentaciji v zvezi z oddajo javnega naročila in je pooblaščen za podpis skupne ponudbe s strani partnerjev ter podajo zavezujočih izjav o soglašanju in strinjanju z naročnikovimi zahtevami iz te dokumentacije.

Način izpolnjevanja:

Pogoj mora izpolniti ponudnik. V primeru partnerske ponudbe mora pogoj izpolniti vsak izmed partnerjev.

Zahtevano dokazilo:

Vodilni partner izpolnjevanje zahteve potrdi s predložitvijo pogodbe o skupni izvedbi predmeta javnega razpisa (**Partnerska pogodba**), ki je lastnoročno podpisana s strani vseh/vsakega partnerjev/-a in iz katere je razvidno pooblastilo vodilnemu partnerju za podpis in oddajo skupne ponudbe.

1. **Pogoj**

Ponudnik, ki nastopa s podizvajalci, sprejema splošne zahteve naročnika za predložitev ponudbe s podizvajalci, navedene v dokumentaciji v zvezi z oddajo javnega naročila.

Način izpolnjevanja:

Pogoj mora izpolniti ponudnik. V primeru partnerske ponudbe mora pogoj izpolniti vsak izmed partnerjev.

Zahtevano dokazilo:

Ponudnik izpolnjevanje zahteve potrdi z izjavo na obrazcu **OBR-Podizvajalci** (lastnoročni podpis ni zahtevan).

1. **Pogoj**

Ponudnik na dan oddaje ponudbe ni imel blokiranih poslovnih računov.

Način izpolnjevanja:

Pogoj mora izpolniti ponudnik. V primeru partnerske ponudbe mora pogoj izpolniti vsak izmed partnerjev.

Zahtevano dokazilo:

Ponudnik izpolnjevanje zahteve potrdi pri pripravi ponudbe na ustreznem mestu **v informacijskem sistemu S-Procurement**. Naročnik si pridržuje pravico izpolnjevanje pogoja preveriti v uradnih evidencah na podlagi pooblastila iz ESPD obrazcater pravico od ponudnika v fazi preverjanja ponudbe zahtevati predložitev potrdil vseh bank, pri katerih ima ponudnik in vsak izmed partnerjev odprt transakcijski račun ali ustrezen BON-2 obrazec. Dokazilo bo lahko izdano po roku za prejem ponudb.

1. **Pogoj**

Ponudnikova bonitetna ocena, na dan izdaje dokazila, dosega vsaj bonitetno oceno, ki sodi v zgornjih 70 % ocen po lestvici, ki jo uporablja posamezna finančna institucija pri določanju bonitetnih ocen po metodologiji Basel II.

Pojasnilo:

Naročnik bo upošteval, da je ponudnikova bonitetna ocena ustrezna:

* v primeru kadar ponudnikova bonitetna ocena, izdana pri AJPES, na dan izdaje dokazila dosega vsaj bonitetni razred SB7 ali boljše ali
* v primeru, da ponudnik ne more pridobiti bonitetne ocene s strani AJPES, izkaže za dan izdaje dokazila bonitetno oceno vsaj Ba1 agencije Moody's ali bonitetno oceno BB agencije S&P ali bonitetno oceno BB+ agencije Fitch ali drugo primerljivo oceno finančne institucije, ki uporablja metodologijo Basel II, pri čemer bo naročnik ponudniku kot ustrezno oceno priznal tisto oceno, ki sodi v zgornjih 70 % ocen po lestvici, ki jo uporablja posamezna finančna institucija pri določanju bonitetnih ocen na podlagi navedene metodologije.

Način izpolnjevanja:

Pogoj mora izpolniti ponudnik. V primeru partnerske ponudbe mora pogoj izpolniti vsak izmed partnerjev.

Zahtevano dokazilo:

Ponudnik izpolnjevanje zahteve potrdi pri pripravi ponudbe na ustreznem mestu **v informacijskem sistemu S-Procurement**. Naročnik si pridržuje pravico od ponudnika zahtevati predložitev bonitetneinformacije(svojo lastno ter za vsakega partnerja), izdano s strani agencije AJPES, Moody's, S&P, Fitch ali s strani druge finančne institucije, ki uporablja metodologijo Basel II. Iz bonitetne informacije mora biti razvidna bonitetna ocena. Listina ne sme biti izdana več kot 30 dni pred rokom za oddajo ponudb.

1. **Pogoj**

Ponudnik mora imeti zavarovano izvajalsko odgovornost za dejavnost, ki je predmet javnega naročila skladno s 14. členom Gradbenega zakona (Uradni list RS, št. 61/17 in 72/17 – popr.) in sicer za škodo, ki bi utegnila nastati naročniku in tretjim osebam v zvezi z opravljanjem ponudnikove dejavnosti v višini letne zavarovalne vsote, ki ne sme biti nižja od 50.000 EUR.

Način izpolnjevanja:

Pogoj mora izpolniti ponudnik. V primeru partnerske ponudbe mora pogoj izpolniti vsaj eden od partnerjev.

Zahtevano dokazilo:

Ponudnik izpolnjevanje zahteve potrdi pri pripravi ponudbe na ustreznem mestu **v informacijskem sistemu S-Procurement**. Naročnik si pridržuje pravico od ponudnika zahtevati predložitev veljavne zavarovalne police.

1. **Pogoj**

Ponudnik v ponudbi imenuje enega vodjo del, ki mora izpolnjevati vse z zakonom predpisane pogoje za opravljanje imenovane funkcije in je/bo zaposlen pri njem.

Način izpolnjevanja:

Pogoj mora izpolniti ponudnik. V primeru partnerske ponudbe mora pogoj izpolniti vsaj eden od partnerjev. V primeru ponudbe s podizvajalci lahko pogoj izpolni vsak izmed podizvajalcev.

Zahtevano dokazilo:

Ponudnik podatke o zahtevanem kadru vnese v ustrezno mesto ponudbene dokumentacije **v informacijskem sistemu »S-Procurement«**. Naročnik si v fazi pregleda ponudbe pridržuje pravico zahtevati predložitev kopije pogodb in drugih dokazil za izkazovanje razpolaganja z imenovano osebo in dokazil o izpolnjevanju zakonskih pogojev za opravljanje imenovane funkcij.

1. **Pogoj**

Ponudnik je v zadnjih petih letih pred rokom za oddajo ponudb uspešno zaključil vsaj en podoben referenčni posel.

Pojasnilo:

Naročnik bo kot podoben referenčni posel štel posel, katerega predmet je bila:

* postavitev javne razsvetljave po standardu EN12193 za razsvetljavo športnih objektov,
* izvedbo splošnih gradbenih del na rekreacijskih površinah in obnovo le-teh s tartanom v skupni površini najmanj 100 m2.

Ponudnik lahko izpolnjevanje pogoja izkaže v okviru enega ali več različnih referenčnih poslov. Posel se šteje za dokončanega z dnem podpisa primopredajnega zapisnika.

Način izpolnjevanja:

Pogoj mora izpolniti ponudnik. V primeru partnerske ponudbe mora pogoj izpolniti vsaj eden od partnerjev. V primeru ponudbe s podizvajalci lahko pogoj izpolni vsak izmed podizvajalcev.

Zahtevano dokazilo:

Ponudnik referenčne posle navede v obrazec **OBR-Referenčni posli gospodarskega subjekta** (lastnoročni podpis ni zahtevan). V fazi oddaje ponudbe ni nujno, da so referenčna dela potrjena s strani naročnika referenčnega posla. Naročnik si pridržuje pravico, da v fazi pregleda ponudbe od ponudnika zahteva predložitve referenčnega potrdila, potrjenega s strani naročnika referenčnega posla.

1. **Pogoj**

Ponudnik razpolaga s kalkulativnimi elementi ključne gradbene mehanizacije, transportnih sredstev, delovne sile in gradbenega materiala, katerega namerava uporabiti pri izvedbi.

Način izpolnjevanja:

Pogoj mora izpolniti ponudnik. V primeru partnerske ponudbe morajo pogoj izpolniti vsi partnerji skupaj.

Zahtevano dokazilo:

Za izpolnjevanje pogoja ponudnik predloži **Kalkulativne elemente** (lasten obrazec s prikazanimi cenami ključnih kalkulativnih elementov).

1. **Pogoj**

Ponudnik mora zagotavljati opravljanje del skladno s temeljnimi okoljskimi zahtevami za cestno razsvetljavo in prometno signalizacijo iz Uredbe o zelenem javnem naročanju.

Pojasnilo:

Ponudnik mora pri izvedbi gradnje upoštevati:

* okoljske zahteve, določene v popisih del ali tehnični dokumentaciji,
* visokotlačna natrijeva sijalka moči 100 W ali več mora biti uvrščena v razred energijske učinkovitosti A+ ali višje. Visokotlačna natrijeva sijalka moči do 100 W, visokotlačna metalhalogenidna sijalka ali kompaktna fluorescenčna sijalka mora biti uvrščena v razred energijske učinkovitosti A ali višje,
* embalaža sijalk mora biti izdelana iz materiala, ki omogoča njeno recikliranje.

Način izpolnjevanja:

Pogoj mora izpolniti ponudnik. V primeru partnerske ponudbe mora pogoj izpolniti vsaj eden od partnerjev.

Zahtevano dokazilo:

Ponudnik izpolnjevanje pogoja potrdi pri pripravi ponudbe na ustreznem mestu v informacijskem sistemu »S-Procurement«. Naročnik si pridržuje pravico v fazi pregleda in ocenjevanja ponudb od ponudnika zahtevati predložitev drugih dokazil za izkazovanje izpolnjevanja pogojev, skladno z Uredbo o zelenem javnem naročanju.

D) ZAHTEVANA VSEBINA PONUDBENE DOKUMENTACIJE

Ponudniki morajo predložiti naslednje dokumente:

1. **ESPD obrazec** (svoj lastni, za vsakega partnerja in vsakega podizvajalca)
2. **OBR-Udeležba** (svoj lastni in za vsakega partnerja)
3. **OBR-Popisi del**
4. **Partnerska pogodba** v primeru, da ponudnik nastopa s partnerji mora predložiti pogodbo o skupni izvedbi predmeta javnega razpisa (lastni obrazec)
5. **OBR-Podizvajalci**, le v primeru imenovanja podizvajalcev,
6. **OBR-Referenčni posli gospodarskega subjekta**
7. **Kalkulativni elementi** (lasten obrazec)
8. Drugi dokumenti v primeru, kadar je v dokumentaciji v zvezi z oddajo javnega naročila, s popravki le-te, dodatnimi pojasnili ali popravki objave zahtevana dodatna dokumentacija.

Ponudniku k ponudbeni dokumentaciji v fazi oddaje ponudbe ni potrebno priložiti dokumentov:

1. OBR-Pooblastilo za pridobitev podatkov iz kazenske evidence, za ponudnika, partnerja in podizvajalca in vsako osebo, ki je članica upravnega, vodstvenega ali nadzornega organa pri tej pravni osebi ali ki ima pooblastila za njegovo zastopanje ali odločanje ali nadzor v njem (predloži ponudnik v fazi pregleda in ocenjevanja ponudb v primeru naročnikovega poziva)
2. Bonitetna informacija (predloži ponudnik v fazi pregleda in ocenjevanja ponudb v primeru naročnikovega poziva)
3. Zavarovalne police(predloži ponudnik v fazi pregleda in ocenjevanja ponudb v primeru naročnikovega poziva)
4. Tehničnega poročila
5. Grafične priloge
6. OBR-Vzorec pogodbe(predloži izbrani ponudnik v fazi sklenitve pogodbe)
7. OBR-Garancija za dobro izvedbo posla (predloži izbrani ponudnik v fazi sklenitve pogodbe)
8. OBR-Garancija za odpravo napak (predloži izbrani ponudnik v fazi sklenitve pogodbe)
9. OBR-Izjava podizvajalca (predloži izbrani ponudnik v fazi pred sklenitvijo pogodbe)

Občina Trebnje

Alojzij Kastelic

župan